**אבני דרך בריכוז הפדגוגי**

* קביעת **יעדים פדגוגיים** בית ספרים
* הכנת **ישיבות פדגוגיות** אפקטיביות
* **תגבורים** – בהתאם לנתוני המיפוי, יש להכין לוח תכנון תגבורים תוך התייחסות למי צריך? מה? מי נותן? מתי? מקורות מימון? הגדרת תפקיד המחנכים/רכזי המקצוע/רכזי השכבות והכי חשוב, מי מקיים על כל זה מעקב.

**פעילות שוטפת לאורך השנה:**

* **מפגש עם רכז מקצוע**, לפחות ארבעה מפגשים בשנה - יש לקיים מפגש עם כל רכז מקצוע בנפרד, הן למיקוד אחריות לגבי ילדי הזהב והן למעקב אחר הצפי ואחר הספק החומר. בהתאם לפגישת במעקב יתקבלו ההחלטות: מי לוקח אחריות ועל מה, עם איזה מורה יש לעבוד באופן פרטני? איזו קבוצה צריכה תוספת שעות? וכדומה.

 לפחות מפגש אחד משותף של הרכז הפדגוגי ורכז המקצוע עם המנהל.

מפגש עם כל רכזי המקצוע, לפחות ששה מפגשים בשנה, לחשיבה משותפת ויצירת שפה פדגוגית בית-ספרית

* **מפגש עם רכזי שכבות** - יש לקיים מפגש עם כל רכז שכבה בנפרד, הן למיקוד אחריות לגבי ילדי הזהב והן למעקב אחר הצפי ואחר הספק החומר, כפי שנעשה עם רכזי המקצוע. בהמשך, על רכזי השכבות להיפגש עם כל אחד מהמחנכים ולוודא כי המחנכים אכן מקיימים מעקב אחר התקדמות ילדי הזהב, מקיימים שיחות אישיות עם התלמידים/ההורים/המורים ועוד.
* מפגש בין **הרכז הפדגוגי ומנהל בית הספר**, לפחות אחת לשבועיים לחשיבה משותפת ודיווח על התקדמות
* **שיח פדגוגי פרטני** - בהתאם לצורך, רצוי להיכנס לצפייה בשיעורים ולאחר כל שיעור לקיים שיח פדגוגי עם המורה המקצועי תוך התמקדות בתכנון שיעור, גיוון דרכי הוראה וכדומה.
* **שיחות אישיות** – יש לקיים שיחות אישיות מתוכננות, אחת לשבועיים, עם כל אחד מילדי הזהב. על מנת לגוון את השיח ולהפוך אותו לשיח משמעותי עבור התלמיד, יש להחליט בכל פעם מי מקיים את השיחה (מחנך לבד, יועצת, רכז פדגוגי ומחנך, מורה מקצועי וכדומה).
* **ערב ילדי זהב** – פעמיים בשנה יש לקיים ערב הורים וילדי זהב כחודש וחצי לפני מועד תחילת בחינות הבגרות ומיד אחרי פסח (במקרה ואין תגבורים בחופשת פסח) או כשבועיים לפני פסח (במקרה ומתקיימים תגבורים בחופשת הפסח).

גם בכיתות י' ובחט"ב ניתן לקיים מפגשים דומים. מומלץ לקיים מפגשים אלו פעם במחצית – לאחר סבב המבחנים הראשון כלומר, לקראת סבב המבחנים השני, בכל מקצוע.

* חטיבת הביניים היא הקרקע, היא היסוד, על כן חשוב לקיים הכשרה או הדרכה בית ספרית שעיקרה מיומנויות למידה. מומלץ לקיים בחינה שתבנה על-ידי רכז המקצוע בסוף השנה ותבחן מיומנויות.

שרית חדד

יועצת ארגונית-פדגוגית